تھامس ہارڈی

تھامس ہارڈی (2 جون 1840ء تا 11 جنوری 1928ء) انگریز ناول نگار اور شاعر تھے۔ وہ وکٹوریائی عہد کے حقیقت پسند ادیب تھے جن پر جارج ایلیٹ کی روایت اور رومانویت (بالخصوص ولیم ورڈزورتھ کی شاعری) کا گہرا اثر تھا۔. ہارڈی وکٹوریائی سماج کے کئی پہلوؤں کے سخت ناقد تھے، خاص طور پر برطانیہ میں دیہی طبقے کے زوال پزیر مرتبے پر، جس کا تعلق ان کے اپنے آبائی خطے جنوب مغربی انگلستان سے تھا۔

ہارڈی نے ساری زندگی شاعری لکھی اور بنیادی طور پر خود کو شاعر ہی سمجھا لیکن ان کا پہلا دیوان (شعری مجموعہ) 1898ء میں شائع ہوا۔ ابتدائی طور پر انھوں نے ناول نگاری سے شہرت حاصل کی۔ ان کے مشہور ناولوں میں فار فرام دی میڈنگ کراؤڈ (1874ء)، دی میئر آف کیسٹر برج (1886ء)، ٹیس آف دی ڈربروِلز (1891ء) اور جوڈ دی آبسکیور (1895ء) شامل ہیں۔ ان کی زندگی میں ہی نوجوان شعرا (خصوصاً جارجیائی شعرا) نے انھیں استاد کے طور پر سراہا۔ وفات کے بعد ان کی شاعری کو عزرا پاؤنڈ، ڈبلیو ایچ آڈن اور فلپ لارکن جیسے بڑے شعرا نے خراجِ تحسین پیش کیا۔

ہارڈی کے بیشتر ناول المیہ کرداروں پر مبنی ہیں، جو اپنی خواہشات اور سماجی حالات کے خلاف جدوجہد کرتے ہیں۔ یہ ناول اکثر ایک نیم افسانوی خطے ویسکس کے پس منظر میں لکھے گئے ہیں، جو ابتدائی طور پر قرون وسطیٰ کے اینگلو سَیکسن مملکت پر مبنی تھا، مگر بعد میں اس میں ڈورسیٹ، وِلٹ شائر، سمرسیٹ، ڈیون، ہیمپشائر اور بیشتر برکشائر کے علاقے شامل کر دیے گئے، جو جنوب مغربی اور جنوب وسطی انگلینڈ میں واقع ہیں۔ ہارڈی کے دو ناول، ٹیس آف دی ڈربروِلز اور فار فرام دی میڈنگ کراؤڈ، برطانوی نشریاتی ادارہ کے سروے دی بگ ریڈ میں سب سے زیادہ پسند کیے گئے 50 ناولوں کی فہرست میں شامل تھے۔

 حوالہ جات 

زمرہ:1928ء کی وفیات
زمرہ:انگریز شعرا
زمرہ:انگریز مرد ناول نگار
زمرہ:انیسویں صدی کے انگریز شعرا
زمرہ:انیسویں صدی کے انگریز ناول نگار
زمرہ:برطانوی مرد شعرا
زمرہ:بیسویں صدی کے انگریز مصنفین
زمرہ:کنگز کالج لندن کے فضلا
زمرہ:وکٹورین شعرا
زمرہ:ویسٹ منسٹر ایبے میں مدفون شخیصات
زمرہ:ڈورچسٹر، ڈورسٹ کی شخصیات
زمرہ:فیلو رائل سوسائٹی ادب
زمرہ:انگریز افسانچہ نگار
زمرہ:وکٹوریائی دور کے ناول نگار
زمرہ:بیسویں صدی کے انگریز مرد مصنفین
زمرہ:انگریز مرد شعرا
زمرہ:بیسویں صدی کے انگریز شعراء
زمرہ:مرد شعرا
زمرہ:انیسویں صدی کے افسانہ نگار
زمرہ:انیسویں صدی کے برطانوی ڈراما نگار اور ڈراما نویس
زمرہ:بیسویں صدی کے برطانوی ڈراما نگار اور ڈراما نویس
زمرہ:ذات الجنب سے اموات
زمرہ:بیسویں صدی کے برطانوی شعرا
زمرہ:بیسویں صدی کے انگریز ناول نگار
زمرہ:انیسویں صدی کے برطانوی مصنفین
زمرہ:کنگز کالج، کیمبرج کے فضلا
زمرہ:برطانوی ادب
زمرہ:انیسویں صدی کے مصنفین
زمرہ:بیسویں صدی کے مصنفین
زمرہ:انگریزی زبان کے مصنفین
زمرہ:ناول